طالبان هیئتی ناروی نینگ پایتختی اوسلوده امریکا قوشمه ایالتلری و اروپا بیرلیگی اولکه لری نینگ وکیللری بیلن اوچره شیب افغانستانده گی سونگگی وضعیت نی تیلگه آلدی.
طالبان اوتیش دوری تشقی ایشلر وزیرلیگی سوزچیسی عبدالقهار بلخی مطبوعاتگه بیرگن بیاناتده، اوتیش دوری حکومتی نینگ تشقی ایشلر وزیری اورینباسری امیرخان متقی باشچیلیگیده گی طالبان هیئتی نینگ اوسلوده گی اوچره شوولری بوییچه گپیردی.
شونده ی بولیب افغانستان نینگ سابق جمهور باشلیغی حامدکرزی اوسلو اوچره شوولری نینگ اولکه ده گی موجود سیاسی معمالرگه ییچیم تاپیلیشی اوچون جوده مهم ایکن لیگینی تیلگه آلدی.
ناروی تشقی ایشلر وزیرلیگی تامانیدن بیریلگن بیاناتده طالبان نماینده لری نینگ 23-25 جنوری تاریخلری اوچون اوسلوگه دعوت ایتیلگن لیگی معلوم قیلینگندی.
طالبان هیئتی نینگ ناروی حکومتی تامانیدن آلیب باریله یاتگن بعضی بیر متفق اولکه و نادولت تشکیلاتلری نماینده لری اوچره شووی اوچون ناروی گه کیله جگی افاده ایتلگندی.
ناروی تشقی ایشلر وزیری آنیکن هویتفلد، افغانستانده گی بشری بحران بیلن تیگیشلی قیغولرینی تیلگه آلگن حالده سونگگی پیتلرده یوز بیرگنلرنی «میلیونلب انسانگه سلبی تاثیر قالدیرگن تام اولچکلی بشری فلاکت» دیب اته دی.
آنیکن هویتفلد اوشبو اوچره شوولرنینگ طالبان نی مشروعلشتیریلیشی ویا رسمی روشده تن آلینیشی ایمس ایکن لیگینی شونده ی بولیب اولکه نینگ حاضرگی دورده گی باشقرووچیلری بیلن اوچره شیش گه مجبور ایکن لیکلرینی تیلگه آلدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
